रेखा ने बताया कि शाहरुख़ ख़ान ने उन्हे नींद से ज़बरदस्ती जगाया था. रेखा ने बताया, "एक बार हम प्लेन में थे और मैं सो रही ही क्योंकि मैं थक गई थी. मुझे शाहरुख़ ने उठाया और कहा कि मैं डूबता सूरज देखूं. लेकिन क्योंकि मैं इतनी थकी हुई थी कि सूरज की जगह मैंने देखा कि कौन मुझे जगा रहा है और वो थे शाहरुख़."इस बात पर शाहरुख ख़ान ने कहा कि वो इन्हें सूरज नहीं दिखा रहे थे. शाहरुख़ ने बताया, "वो मैं इनसे बात करने के बहाने ढूंढ रहा था. ये मेरी ज़िंदगी का सबसे दुखद दिन है क्योंकि रेखा जी ने मुझे राखी बाँध दी है."शाहरुख़ ने यश चोपड़ा को याद करते हुए कहा, "मेरा करियर बना है तो यश चोपड़ा का वजह से. उन्होंने कहा था कि अगर मैने रोमांटिक फ़िल्में नहीं की तो मेरा करियर नहीं चलेगा. हालाकि मुझे नही लगता था की मैं रोमांटिक हूँ और मेरी शक्ल हीरो जैसी है. पर मैंने उनकी सुनी और मुझे कामयाबी मिली."शाहरुख ने कहा, "मुझे मेरे पिताजी ने कहा था कि अगर कश्मीर जाओगे तो मेरे साथ जाओगे. फिर वो हमारा साथ छोड़ कर चले गए. सालों तक मैं कश्मीर नही गया. फिर 'जब तक है जान' के लिए मेरे पिता समान यश चोपड़ा ने कहा कि चलो कश्मीर और मैं गया."समारोह में शत्रुघ्न सिन्हा ने कहा कि शाहरुख़ ख़ान 'एनर्जी किंग' हैं और उनकी कहानी 'ज़ीरो टू हीरो' की है. शत्रुघ्न सिन्हा ने कहा, "जिस तरह से उन्होंने अपना करियर बनाया है वो काब़िले तारीफ़ है. शत्रुघ्न ने कहा कि जब भी कोई शाहरुख़ के खिलाफ ग़लत कहेगा तो मैं इनके साथ हूँ क्योंकि मैं अपनी इंडस्ट्री के साथ हूँ." और बिहारी बाबू की इस तारीफ पर शाहरुख़ बोले कि अगर किसी को ख़ामोश कराना हो तो वो शत्रुघ्न के पास जाएंगे. शाहरुख़ कहते हैं , "25 साल से काम कर रहा हूँ लेकिन जब मैं स्ट्रगल कर रहा था तब मेरे मां-बाप गुज़र चुके थे. मेरे पास घर नहीं था और बहन की तबीयत ठीक नहीं थी. तो यहाँ के लोगों ने, इस इंडस्ट्री के लोगों ने मदद की."(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)